
DR.31.10.2013 1 

  

MALAYSIA 

DEWAN RAKYAT 

PARLIMEN KETIGA BELAS 

PENGGAL PERTAMA 

MESYUARAT KETIGA 

Khamis, 31 Oktober 2013 

Mesyuarat dimulakan pada pukul 10.00 pagi 

DOA 

[Tuan Yang di-Pertua mempengerusikan Mesyuarat] 

 

 

JAWAPAN-JAWAPAN LISAN BAGI PERTANYAAN-PERTANYAAN 

 

1. Datuk Ir. Dr. Wee Ka Siong [Ayer Hitam] minta Menteri Kesejahteraan Bandar, 

Perumahan dan Kerajaan Tempatan menyatakan sama ada kementerian mempunyai 
perancangan atau pelan induk untuk membangunkan semua kampung baru di negara ini. 
Berapakah peruntukan yang akan disalurkan kepada semua kampung baru pada tahun 
2014 dan apakah mekanisme penyaluran peruntukan. 

Menteri Kesejahteraan Bandar, Perumahan dan Kerajaan Tempatan [Dato' 
Abd. Rahman Dahlan]: Terima kasih. Assalamualaikum warahmatullahi wabarakatuh. 

Terima kasih Yang Berhormat dan Tuan Yang di-Pertua.  

Untuk makluman Ahli Yang Berhormat, kementerian telah menyediakan Pelan 
Induk Kampung Baru ataupun new villages master plan, dengan izin pada tahun 2005. 
Pelan ini digunakan oleh kementerian saya sebagai panduan dalam merancang 
pembangunan fizikal dan sosial di kampung baru di Semenanjung Malaysia. Pelan induk ini 
menggariskan 31 strategi untuk mentransformasikan kampung baru dan membawanya ke 
arus perdana pemodenan Malaysia selari dengan matlamat Wawasan 2020. Perancangan 
pelan ini diperkukuhkan lagi di bawah Rancangan Malaysia Kesepuluh di mana kerajaan 
memberikan tumpuan untuk meningkatkan tahap pendapatan isi rumah 40% terendah. 

Untuk makluman Ahli Yang Berhormat, aspek yang diberikan penekanan dalam 
mencapai aspirasi ini ialah perancangan fizikal, sosial, ekonomi, pertanian, pemilikan tanah, 
perumahan, infrastruktur dan landskap. Dalam merealisasikan pembangunan kampung 
baru ini di bawah pelan induk dan inisiatif 28, kerajaan menyediakan peruntukan untuk 
pembangunan infrastruktur seperti jalan, longkang, gelanggang bola keranjang, menaik 
taraf balai raya dan dewan serba guna. Selain itu, kerajaan melalui KPKT turut 
menyediakan peruntukan di bawah program sosioekonomi untuk membantu penduduk 
kampung meningkatkan taraf sosioekonomi dan memiliki hartanah melalui skim pinjaman 
khas penduduk kampung baru. Di bawah skim ini, tiga jenis pinjaman disediakan iaitu 
pinjaman memperbaharui premium tanah, pinjaman perniagaan mikro dan pinjaman menaik 
taraf rumah. Skim ini telah bermula pada tahun 2011 dengan peruntukan sebanyak RM100 
juta di bawah Rancangan Malaysia Kesepuluh dan sehingga tahun 2013 sejumlah RM98 
juta telah diagihkan kepada 3,039 pemohon yang berjaya dan dijangka RM15 juta lagi akan 
disalurkan untuk tahun 2014. 

Untuk makluman Ahli Yang Berhormat, daripada tahun 2008 hingga September 
2013, kerajaan telah membelanjakan sebanyak RM365 juta dalam menyediakan 
kemudahan infrastruktur yang diperlukan oleh penduduk kampung baru. Bagi tahun 2014, 
kerajaan akan mengagihkan lagi peruntukan sebanyak RM54.81 juta melalui perbelanjaan 
pembangunan untuk menyediakan kemudahan infrastruktur di kampung baru. Peruntukan 
yang disediakan oleh kerajaan ini akan diagihkan untuk melaksanakan permohonan projek-
projek yang dikenal pasti melalui permohonan daripada pemimpin tempatan yang akan 
diproses oleh Pegawai Kemajuan Perkampungan ataupun PKP. Kemudian permohonan ini 
akan dipanjangkan ke KPKT untuk kelulusan. Terima kasih Tuan Yang di-Pertua. 



JAWAPAN-JAWAPAN LISAN BAGI PERTANYAAN-PERTANYAAN. 1. Datuk Ir. Dr. Wee Ka Siong [Ayer Hitam] minta Menteri Kesejahteraan Bandar, Perumahan dan Kerajaan Tempatan menyatakan sama ada kementerian mempunyai perancangan atau pelan induk untuk membangunkan semua kampung baru di negara ini. Berapakah peruntukan yang akan disalurkan kepada semua kampung baru pada tahun 2014 dan apakah mekanisme penyaluran peruntukan. Menteri Kesejahteraan Bandar, Perumahan dan Kerajaan Tempatan [Dato' Abd. Rahman Dahlan]: Terima kasih. Assalamualaikum warahmatullahi wabarakatuh. Terima kasih Yang Berhormat dan Tuan Yang di-Pertua. Untuk makluman Ahli Yang Berhormat, kementerian telah menyediakan Pelan Induk Kampung Baru ataupun new villages master plan, dengan izin pada tahun 2005. Pelan ini digunakan oleh kementerian saya sebagai panduan dalam merancang pembangunan fizikal dan sosial di kampung baru di Semenanjung Malaysia. Pelan induk ini menggariskan 31 strategi untuk mentransformasikan kampung baru dan membawanya ke arus perdana pemodenan Malaysia selari dengan matlamat Wawasan 2020. Perancangan pelan ini diperkukuhkan lagi di bawah Rancangan Malaysia Kesepuluh di mana kerajaan memberikan tumpuan untuk meningkatkan tahap pendapatan isi rumah 40% terendah. Untuk makluman Ahli Yang Berhormat, aspek yang diberikan penekanan dalam mencapai aspirasi ini ialah perancangan fizikal, sosial, ekonomi, pertanian, pemilikan tanah, perumahan, infrastruktur dan landskap. Dalam merealisasikan pembangunan kampung baru ini di bawah pelan induk dan inisiatif 28, kerajaan menyediakan peruntukan untuk pembangunan infrastruktur seperti jalan, longkang, gelanggang bola keranjang, menaik taraf balai raya dan dewan serba guna. Selain itu, kerajaan melalui KPKT turut menyediakan peruntukan di bawah program sosioekonomi untuk membantu penduduk kampung meningkatkan taraf sosioekonomi dan memiliki hartanah melalui skim pinjaman khas penduduk kampung baru. Di bawah skim ini, tiga jenis pinjaman disediakan iaitu pinjaman memperbaharui premium tanah, pinjaman perniagaan mikro dan pinjaman menaik taraf rumah. Skim ini telah bermula pada tahun 2011 dengan peruntukan sebanyak RM100 juta di bawah Rancangan Malaysia Kesepuluh dan sehingga tahun 2013 sejumlah RM98 juta telah diagihkan kepada 3,039 pemohon yang berjaya dan dijangka RM15 juta lagi akan disalurkan untuk tahun 2014. Untuk makluman Ahli Yang Berhormat, daripada tahun 2008 hingga September 2013, kerajaan telah membelanjakan sebanyak RM365 juta dalam menyediakan kemudahan infrastruktur yang diperlukan oleh penduduk kampung baru. Bagi tahun 2014, kerajaan akan mengagihkan lagi peruntukan sebanyak RM54.81 juta melalui perbelanjaan pembangunan untuk menyediakan kemudahan infrastruktur di kampung baru. Peruntukan yang disediakan oleh kerajaan ini akan diagihkan untuk melaksanakan permohonan projek- projek yang dikenal pasti melalui permohonan daripada pemimpin tempatan yang akan diproses oleh Pegawai Kemajuan Perkampungan ataupun PKP. Kemudian permohonan ini akan dipanjangkan ke KPKT untuk kelulusan. Terima kasih Tuan Yang di-Pertua.